Andre Klapper
ak-47@gmx.net
Hogyan lehet megjeleníttetni az Evolutionnel egy bizonyos ablakot vagy mappát az alkalmazás indításakor.
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Annak meghatározása, hogy mi jelenjen meg az Evolution indításakor

Az Evolution az indításakor emlékszik az utoljára használt nézetre.

Ahhoz, hogy valami mást jeleníttessen meg az Evolutionnel az alkalmazás indítása után, a Terminál alkalmazásból kell futtatnia az alkalmazást, és át kell adnia a megfelelő paramétereket.

# Ablakok

Az Evolution egy bizonyos nézetben való indításához adja át a „component” paramétert.

Példák:

evolution --component=calendar

evolution --component=contacts

evolution --component=mail

evolution --component=memos

evolution --component=tasks

# Levélmappák

Ahhoz, hogy az Evolution alkalmazással egy bizonyos levélmappát nyittasson meg, adja át a „folder” paramétert.

Példák:

evolution "folder:On This Computer/Inbox"

evolution folder:On%20This%20Computer/Inbox

evolution folder://local/Inbox

# Levélszerkesztő

Ahhoz, hogy az Evolution alkalmazással egy levélszerkesztő ablakot nyittasson meg néhány előre meghatározott értékkel és tartalommal:

Példák:

evolution mailto:recipient@example.com?cc=cc@example.com\&subject=Your\ subject\ line\&body=Message\ content\&attach=/home/user/file