Andre Klapper
ak-47@gmx.net
Novell, Inc
Az Időbeosztás nézet használata csoportmunka-kiszolgálón találkozók szervezésére.
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Időbeosztás

Találkozókhoz használhatja az Időbeosztás keresést a meghívottak elérhetőségének megállapításához.

A szokásos találkozóütemező eszközök kiegészítéseként az időbeosztás nézet használatával előre ellenőrizheti, hogy mások elérhetők-e. Az időbeosztás szolgáltatás rendszerint az olyan dedikált csoportmunka-kiszolgálók egyik funkciója, mint a Microsoft Exchange és a Novell GroupWise. Ugyanakkor az interneten is közzéteheti időbeosztását, és hozzáférhet máshol közzétett időbeosztásokhoz is. Ha nem minden közreműködő jelentet meg időbeosztás-információkat, akkor a napirendjének másokkal való egyeztetéséhez használhatja a találkozómeghívók küldését is.

Az időbeosztás nézet eléréséhez:

Válassza a Fájl Új Találkozó menüpontot.

Amennyiben szeretne másokat meghívni, az e-mail-címük hozzáadásához nyomja meg a Hozzáadás gombot.

Nyomja meg az eszköztáron az Időbeosztás gombot, vagy válassza az Ütemezés lapot.

Állítsa be a találkozó időtartamát a találkozó határvonalának húzásával, vagy egy előre meghatározott időtartam kiválasztásával az Automatikus kiszedés gomb használatával, majd nyomja meg a Bezárás gombot.

Résztvevők listája:

A Résztvevők listája felsorolja a megbeszélésre meghívottakat.

Ütemező rács:

Az ütemező rács mutatja az Ön által meghívottak közzétett időbeosztását. Itt az időbeosztások összevetésével szabad időpontot kereshet az értekezletnek. Az egyes személyek csak akkor látnak ütemezési információt, ha ugyanazt a Novell GroupWise vagy Microsoft Exchange kiszolgálót használják (vagyis ugyanazon szervezetben vannak, mint Ön). Esetleg egy Ön által elérhető webcímen tesznek közzé időbeosztást, és Ön a Névjegyszerkesztőben a Személyes információk Webcímek Időbeosztás alatt beírta ezt a webcímet a névjegykártyájukra.

A naptár- és időbeosztás-információkat közzéteheti WebDAV kiszolgálón, FTP kiszolgálón, SSH használatával elérhető távoli gépen, vagy bármely egyéb HTTP PUT támogatással rendelkező webkiszolgálón.

Vállalati környezetekben közzéteheti naptár- és időbeosztás-információit egy Exchange vagy Groupwise kiszolgálón. Ne feledje, hogy a felső szintű Exchange naptárat kell használnia, ha azt szeretné, hogy mások is elérhessék az időbeosztás-információit amikor Önt találkozókra hívják.

Az alapértelmezett kiszolgáló a Szerkesztés Beállítások Naptár és feladatok Információk közzététele Időbeosztást tároló alapértelmezett kiszolgáló menüpont alatt adható meg.

# Időbeosztás-adatok elérése csoportmunka-kiszolgáló nélkül

Ha valaki megadja Önnek az időbeosztás-adataira vagy a webnaptárára mutató URL-címet, akkor felveheti azt a Személyes adatok Webcímek menüpont alatt a Kapcsolatszerkesztőben. Ha Ön ezután egy találkozót akar vele beütemezni, akkor az Evolution letölti az időbeosztást, és megjeleníti az időbeosztás-adatok alatt.